Hemel op Aarde trou inspirasie - Mooi Troues
Susan du Toit het 'n paar diensverskaffers bymekaar gebring en 'n stukkie hemel vir ons op foto's was gevang. Susan du Toit het die foto's geneem naby Hermanus. Selmari Slot het die mooi skryfbehoeftes voorsien.
Net voor jy die vissersdorpie Hermanus, op die mees suidelike kus van Afrika bereik, is daar 'n afdraai na 'n vallei. Diep versteek in die voue van die Overberg, tuiste van Hermanus wynstreek. Daar is al gesê: "So hoog is die heuwels wat die vallei rondom omhels, dat hulle die lug raak en jy kan niks anders as die Hemel en die Aarde sien nie!"
Hemel en Aarde is oortrek met fynbos en vorm deel van die Kaapse blomme koninkryk. 'n Unieke en diverse versameling van plante word beskerm en versorg in 'n natuurlike tuin wat jy net in 'n klein deeltjie van die Kaap sal raakloop. Die skoonheid van die area is gekonsentreer soos 'n skaars parfuum met die mengsel van bossies en veld-gras in blom. Dis hierdie informele natuurlike blommerangskikking wat die perfekte omgewing vir 'n bruid is – die vergestalting van perfeksie en prag.
Die ou klip kapel, nou 'n kuns studio, op die Hamilton Russell wynplaas, staan hoog bo die vallei uit. So ook die bruid wat wag vir haar bruidegom – onmisbaar deel van die landskap vol skoonheid – wag in haar Lubellos® ontwerp van Chantilly kant, Milano satyn en polyster tulle. Die bruid se juwele is diamante en roos goud – die kenmerkende edelgesteentes van Suid-Afrika en vervaardig deur die kunssinnige oog van Marion Rehwinkel. Die tafels van eenvoudige palette en natuurlike kleure – verskuif die aandag na die inheemse blomme van die Weskaap en herinner ons, dat die huwelik 'n heilige geleentheid is en dat Godgegewe skoonheid onbetaalbaar duur vertoon.
'n Stukkie van Eden of Hemel op Aarde?
Hamilton Russel wynplaas is 'n internasionaal erkende vervaardiger van Pinot Noir en Chardonnay wyne en word hoogs aanbeveel vir die reisplan van enige besoekers aan die Hermanus omgewing. Die plaas is nie 'n onthaal venue nie – maar ons bedank die familie vir hulle gasvryheid in die gebruik van hulle eiendom om sodoende ons kreatiwiteit en talent te kon komplimenteer.
Ervaring was die sleutel tot die sukses van hierdie fotosessie. Elkeen van die diensverskaffers het diepte in ervaring en een baie besliste gemene deler. Geen moeite en afstand is ontsien om die potensiaal en talent van elke verskaffer te vertoon nie.
Susan du Toit en Lizette van Niekerk het die fotosessie gereël.
Die reënboog wat in die lug gehang het tydens die sonsondergang.
Kies verskaffers met kredietwaardigheid, baie ervaring en 'n reputasie van dienslewering. Jou verskaffers moet jou styl en smaak kan begryp en waardering hê vir paartjies wat juis hulle eie persoonlikheid en unieke styl wil handhaaf.